《歌诗》
南北朝·刘铄

昊天晴且高，秋气发初凉。白露下微津，明月流素光。

凝烟泛城阙，凄风入轩房。朱华先零落，绿草就芸黄。

纤罗还笥箧，轻纨改衣裳。

作者简介：（431—453）南朝宋宗室。彭城人，字休玄。宋文帝第四子。九岁封南平王。后为豫州刺史。刘劭杀宋文帝，以为中军将军。柳元景军至，劭挟铄同战。及平，宋孝武帝迎铄入军营。毒杀之。谥穆。